Kür-Araz mədəniyyəti - Vikipediya

# Kür-Araz mədəniyyəti

### Vikipediya, açıq ensiklopediya - ویکیپدیا ، آچیق انسایکلوپدیا

Kür-Araz mədəniyyəti - Eneolitin sonunda və erkən Tunc dövründə (e.ə. IV minilliyin sonu - III minillik) Azərbaycanda inkişaf etmiş, şərti olaraq belə adlandırılmış mədəniyyət. Kür-Araz mədəniyyəti Mingəçevir, Qazax, Xaçmaz, Təbriz, Qəbələ və s. abidələrdə daha dolğun əks olunmuşdur.

Kür-Araz mədəniyyəti Cənubi Qafqazdan tutmuş Şərqi İran (Cənubi Azərbaycan) və Orta Asiyanın cənubi-qərbinə kimi geniş bir ərazidə təmsil olunmuşdur. Bu mədəni birliyin sakinləri dairəvi və düzbucaqlı evlərdə yaşayır, qara boyalı qab-qacaq hazırlayır, meyidi yandırır, ya da bükülmüş halda basdırır, üstünə qırmızı mineral boyaq (oxra) səpirdilər. Belə mədəni-etnik əlamətlər Azərbaycanda Eneolit dövründə də müşahidə olunmuşdur. Kür-Araz mədəniyyəti Kültəpə (Naxçıvan) qazıntıları zamanı da aşkar edilmişdi. Burada da evlər dairəvi şəkildə tikilir, gil ilə saman qarışığından qaramtıl qab-qacaq istehsal olunur, tikintidə çiy kərpicdən istifadə edilirdi. Həmin mədəniyyətin bir ərazidən yayıldığını və sonradan müxtəlif etnoslar tərəfindən mənimsənildiyini söyləmək mümkündür.

Kür-Araz mədəniyyəti yayılan ərazidə müxtəlif etnik birləşmələr yaşayırdı. Bu mədəniyyəti bir sıra qədim etnoslara, o cümlədən qədim İkiçayarasının şimalında yaşamış hurri tayfalarına mənsub olduğunu qeyd etmişlər. Eyni zamanda Kür-Araz mədəniyyəti ərazisində ən qədim türk dillərində danışan etnik birləşmələrin da yaşaması ehtimalı irəli sürülmüşdür.

## [redaktə / تحریر] Mənbə

- Bünyadov, Z. və Yusifov, Y. (1994) "Azərbacan Tarixi (ən qədim zamanlardan XX əsrədək)", Azərnəşr, Bakı, I cild, səh. 59-60

Retrieved from "http://az.wikipedia.org../../../k/%C3%BC/r/K%C3%BCr-Araz_m%C9%99d%C9%99niyy%C9%99ti_34c0.html"

Kateqoriyalar: Tarix

##### Views

- Məqalə / مقاله
- Müzakirə / مذاکره
- Hal-hazırkı versiya

##### Axtar

##### Başqa dillərdə

- English
- Հայերեն
- ქართული
- Türkçe